**Comunicat**

Faţă de afirmaţiile calomnioase apărute în mediul online în legătură cu Schitul “Sfânta Cuvioasă Parascheva” din Rădeni, Neamţ, doresc să fac următoarele precizări:

1. În ziua de 14 ianuarie 2017 la Schitul Rădeni s-a oficiat Sfânta Liturghie a Sfântului Ioan Gură de Aur, nu a Sfântului Vasile cel Mare. Prin urmare, **Schitul Rădeni nu a ţinut sărbătorile din prima zi a anului după calendarul vechi şi nu a adoptat acest calendar**.
2. **Schitul Rădeni nu se află în legătură sau comuniune de niciun fel cu nicio grupare schismatică, stilistă sau de altă natură, din ţară sau din lume.** Potrivit canonului 15 I-II Constantinopol, întrerupând pomenirea ierarhu- lui din cauza părtăşiei acestuia la erezia ecumenistă din Creta, **Schitul Rădeni nu a părăsit în niciun fel Biserica Ortodoxă Română, nici nu are de gând să facă acest lucru**.
3. Având în vedere că Schitul Rădeni a găzduit, în data de 19 ianuarie 2017, Marea Sinaxă Naţională Ortodoxă a preoţilor, ieromonahilor, monahilor, monahiilor şi credincioşilor care au întrerupt comuniunea cu ierarhii semnatari ai documentelor eretice din Creta, eveniment major, la care au participat zeci de preoţi, sute de credincioşi şi, în calitate de invitat special, Gheron Sava Lavriotul, ale cărui opinii tranşante cu privire la diferite personalităţi controversate ale vieţii spirituale ortodoxe din ultimele decenii sunt binecunoscute, **este evident că, luând aminte la avertismentul dat de Apostolul neamurilor, care se întreba îngrijorat: “Oare S-a împărţit Hristos?” (1Cor. 1,13) nici eu, nici ceilalţi preoţi slujitori sau vieţuitorii Schitului nu suntem adepţi ai “bochismului”, “vladimirismului”, “dorobanţismului” sau ai altor ideologii de acest fel**. Singura noastră dorinţă este de a păstra vie şi lucrătoare în vieţile noastre Ortodoxia, aşa cum ne-a fost predată de-a lungul veacurilor de la Domnul Hristos şi Sfinţii Săi Apostoli, prin Sfintele Scripturi, opera Sfinţilor Părinţi, hotărârile dogmatice şi canonice ale Sfintelor Sinoade Ecumenice ale Bisericii şi toate celelalte elemente ale Sfintei Tradiţii.

Ieromonah Pamvo Jugănaru